CELEX: 52015PC0171
Language: mt
Date: 2015-04-22
Title: Proposta għal DEĊIŻJONI TAL-KUNSILL dwar il-pożizzjoni li għandha tiġi adottata, f'isem l-Unjoni Ewropea, fil-Kumitat Konġunt taż-ŻEE rigward emenda għall-Protokoll 31 tal-Ftehim ŻEE, dwar il-kooperazzjoni f'oqsma speċifiċi li ma jagħmlux parti mill-erba' libertajiet (Copernicus)

IL-KUMMISSJONI EWROPEA
            Brussell, 22.4.2015
            COM(2015) 171 final
            2015/0088(NLE)
            Proposta għal
            DEĊIŻJONI TAL-KUNSILL
            dwar il-pożizzjoni li għandha tiġi adottata, f'isem l-Unjoni Ewropea,fil-Kumitat Konġunt taż-ŻEE rigward emenda għall-Protokoll 31 tal-Ftehim ŻEE, dwar il-kooperazzjoni f'oqsma speċifiċi li ma jagħmlux parti mill-erba' libertajiet(Copernicus)
            
               
         
         
            
               MEMORANDUM TA’ SPJEGAZZJONI
            
            
               1.IL-KUNTEST TAL-PROPOSTA
            
            
               Sabiex jiġu żgurati s-sigurtà u l-omoġeneità ġuridika meħtieġa tas-Suq Intern, il-Kumitat Konġunt taż-ŻEE għandu jintegra l-leġiżlazzjoni kollha rilevanti tal-UE fil-Ftehim ŻEE mill-aktar fis possibbli wara l-adozzjoni tiegħu. 
            
            
               L-Artikolu 78 tal-Ftehim ŻEE jipprevedi li l-Partijiet Kontraenti jsaħħu u jwessgħu l-kooperazzjoni fil-qafas tal-attivitajiet tal-Unjoni fl-oqsma, inter alia, tal-ambjent, ir-riċerka u l-iżvilupp teknoloġiku. 
            
            
               2.RIŻULTATI TAL-KONSULTAZZJONIJIET MAL-PARTIJIET INTERESSATI U VALUTAZZJONIJIET TAL-IMPATT
            
            
               L-abbozz tad-Deċiżjoni tal-Kumitat Konġunt taż-ŻEE (anness mad-Deċiżjoni tal-Kunsill proposta) għandu l-għan li jemenda l-Protokoll 31 tal-Ftehim ŻEE dwar il-kooperazzjoni f'oqsma speċifiċi li ma jagħmlux parti mill-erba' libertajiet sabiex jestendi l-kooperazzjoni tal-Partijiet Kontraenti fil-qasam tal-ambjent, u l-iżvilupp tar-riċerka u tat-teknoloġija.
            
            
               Il-kooperazzjoni bejn il-Partijiet Kontraenti taż-ŻEE kienet diġà ġiet estiża biex tinkludi l-Programm Copernicus mid-DKK taż-ŻEE Nru 249/2014 tat-13 ta’ Novembru 2014
                  1
               . Referenza għar-Regolament (UE) Nru 377/2014 li jistabbilixxi l-Programm Copernicus ġiet għalhekk inkluża fl-Artikolu 1(8d) tal-Protokoll 31 għall-Ftehim ŻEE. It-tipi ta' kooperazzjoni prevista bejn il-Partijiet Kontraenti taż-ŻEE f’dan ir-rigward kienu pprovvduti wkoll fid-dispożizzjoni rilevanti tal-Protokoll 31 tal-Ftehim ŻEE.
            
            
               Skont il-punt (e) tal-Artikolu 1(8d) tal-Protokoll 31, in-Norveġja u l-Liechtenstein huma eżentati milli jipparteċipaw fil-Programm Copernicus. In-Norveġja madankollu issa neħħiet l-impedimenti għall-parteċipazzjoni tagħha. Għaldaqstant, id-dispożizzjonijiet rilevanti li jistabbilixxu l-parteċipazzjoni tal-Istati EFTA għal dan il-Programm japplikaw ukoll għan-Norveġja u r-referenza għan-Norveġja fil-punt (e) hija mħassra.
            
            
               Għandu jiġi nnutat li n-Norveġja talbet li tibda l-parteċipazzjoni tagħha fil-Programm Copernicus b’mod retrospettiv mill-1 ta’ Jannar 2014. Il-kontribuzzjoni finanzjarja lil Copernicus rigward is-sena finanzjarja 2014 se tiżdied mal-kontribuzzjoni li tirrigwarda s-sena finanzjarja 2015 u tiġi inkluża fis-sejħa għall-fondi tal-2015. F’dan il-kuntest, il-Parlament Norveġiż diġà tentattivament approva l-fondi rilevanti. 
            
            
               3.ELEMENTI LEGALI TAL-PROPOSTA
            
            
               L-Artikolu 1(3) tar-Regolament tal-Kunsill (KE) Nru 2894/94 dwar l-arranġamenti għall-implimentazzjoni tal-Ftehim ŻEE jipprevedi li, fuq proposta tal-Kummissjoni, il-Kunsill jistabbilixxi l-pożizzjoni li għandha tiġi adottata f'isem l-Unjoni dwar Deċiżjonijiet bħal dawn. 
            
            
               Il-Kummissjoni tissottometti l-Abbozz ta' Deċiżjoni tal-Kumitat Konġunt taż-ŻEE għall-adozzjoni mill-Kunsill bħala l-pożizzjoni tal-Unjoni. Il-Kummissjoni tittama li tkun fil-qagħda li tippreżentah fil-Kumitat Konġunt taż-ŻEE mill-aktar fis possibbli.
            
            
               2015/0088 (NLE)
            
            
               Proposta għal
            
            
               DEĊIŻJONI TAL-KUNSILL
            
            
               dwar il-pożizzjoni li għandha tiġi adottata, f'isem l-Unjoni Ewropea,
                  fil-Kumitat Konġunt taż-ŻEE rigward emenda għall-Protokoll 31 tal-Ftehim ŻEE, dwar il-kooperazzjoni f'oqsma speċifiċi li ma jagħmlux parti mill-erba' libertajiet
                  (Copernicus)
            
            
               IL-KUNSILL TAL-UNJONI EWROPEA,
            
            
               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 189(2), flimkien mal-Artikolu 218(9) tiegħu,
            
            
               Wara li kkunsidra r-Regolament tal-Kunsill (KE) Nru 2894/94 tat-28 ta' Novembru 1994 dwar l-arranġamenti għall-implimentazzjoni tal-Ftehim dwar iż-Żona Ekonomika Ewropea
                  2
               , u b'mod partikolari l-Artikolu 1(3) tiegħu,
            
         
         
            
               Wara li kkunsidra l-proposta li saret mill-Kummissjoni Ewropea,
            
            
               Billi:
            
            
               (1)Il-Ftehim dwar iż-Żona Ekonomika Ewropea
                  3
                (“il-Ftehim ŻEE”) daħal fis-seħħ fl-1 ta' Jannar 1994.
            
            
               (2)Skont l-Artikolu 98 tal-Ftehim ŻEE, il-Kumitat Konġunt taż-ŻEE jista' jiddeċiedi, inter alia,  li jemenda l-Protokoll 31 tal-Ftehim ŻEE.
            
            
               (3)Il-Protokoll 31 tal-Ftehim ŻEE fih dispożizzjonijiet u arranġamenti li jikkonċernaw il-kooperazzjoni f'oqsma speċifiċi li ma jagħmlux parti mill-erba' libertajiet.
            
            
               (4)Il-kooperazzjoni tal-Partijiet Kontraenti għall-Ftehim ŻEE ġiet estiża biex tinkludi r-Regolament (UE) Nru 377/2014 tal-Parlament Ewropew u tal-Kunsill tat-3 ta' April 2014 li jistabbilixxi l-Programm Copernicus u jħassar ir-Regolament (UE) Nru 911/2010
                  4
                permezz tad-Deċiżjoni Nru 249/2014 tat-13 ta' Novembru 2014
                  5
               .
            
            
               (5)Din il-kooperazzjoni għandha tiġi estiża għan-Norveġja, bil-kondizzjonijiet previsti fil-Protokoll 31 tal-Ftehim ŻEE, li l-parteċipazzjoni tagħha għandha għalhekk tibda mill-1 ta’ Jannar 2014.
            
            
               (6)Il-Protokoll 31 tal-Ftehim taż-ŻEE għandu għalhekk jiġi emendat sabiex din il-kooperazzjoni estiża tkun tista’ tibda sseħħ mill-1 ta’ Jannar 2014.
            
            
               (7)Il-pożizzjoni tal-Unjoni fil-Kumitat Konġunt taż-ŻEE għandha għalhekk tkun ibbażata fuq l-abbozz ta' Deċiżjoni li jinsab mehmuż,
            
            
               ADOTTA DIN ID-DEĊIŻJONI: 
            
            
               Artikolu 1
            
            
               Il-pożizzjoni li għandha tiġi adottata, f'isem l-Unjoni Ewropea, fil-Kumitat Konġunt taż-ŻEE dwar l-emenda proposta għall-Protokoll 31 tal-Ftehim ŻEE, dwar kooperazzjoni f'oqsma speċifiċi li ma jagħmlux parti mill-erba ' libertajiet, tkun ibbażata fuq l-abbozz tad-Deċiżjoni tal-Kumitat Konġunt taż-ŻEE mehmuż ma' din id-Deċiżjoni.
            
            
               Artikolu 2
            
            
               Din id-Deċiżjoni tidħol fis-seħħ fid-data tal-adozzjoni tagħha.
            
            
               Magħmul fi Brussell,
            
            
               
                     Għall-Kunsill
               
               
                     Il-President
               
            
         
         
            
                  
                     (1)
                  [għadha mhix ippubblikata].
               
               
                  
                     (2)
                  ĠU L 305, 30.11.1994, p. 6.
               
               
                  
                     (3)
                  ĠU L 1, 3.1.1994, p. 3. 
               
               
                  
                     (4)
                  ĠU L 122, 22.4.2014, p. 44.
               
               
                  
                     (5)
                  ĠU L [għadu ma ġiex ippubblikat].
               
            
      
    ---documentbreak--- 
      
         
               IL-KUMMISSJONI EWROPEA
            Brussell, 22.4.2015
            COM(2015) 171 final
            ANNESS
            DEĊIŻJONI TAL-KUMITAT KONĠUNT TAŻ-ŻEE Nru .../2015ta' li temenda l-Protokoll 31 tal-Ftehim ŻEE, dwar il-kooperazzjoni f'ċerti oqsma li ma jagħmlux parti mill-erba' libertajiet
            mal-
            proposta għal Deċiżjoni tal-Kunsill
            dwar il-pożizzjoni li għandha tiġi adottata, f'isem l-Unjoni Ewropea,fil-Kumitat Konġunt taż-ŻEE rigward emenda għall-Protokoll 31 tal-Ftehim ŻEE, dwar il-kooperazzjoni f'oqsma speċifiċi li ma jagħmlux parti mill-erba' libertajiet(Copernicus)
            
               
         
         
            
               ANNESS
               
                  DEĊIŻJONI TAL-KUMITAT KONĠUNT TAŻ-ŻEE Nru .../2015
               
                  ta' 
                  li temenda l-Protokoll 31 tal-Ftehim ŻEE, 
                  dwar il-kooperazzjoni f'ċerti oqsma li ma jagħmlux parti mill-erba' libertajiet
            
            
               IL-KUMITAT KONĠUNT TAŻ-ŻEE,
            
            
               Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u partikolarment l-Artikoli 86 u 98 tiegħu,
            
            
               Billi:
            
            
               (1)Il-kooperazzjoni tal-Partijiet Kontraenti għall-Ftehim ŻEE ġiet estiża biex tinkludi r-Regolament (UE) Nru 377/2014 tal-Parlament Ewropew u tal-Kunsill tat-3 ta' April 2014 li jistabbilixxi l-Programm Copernicus u jħassar ir-Regolament (UE) Nru 911/2010
                  1
                permezz tad-Deċiżjoni Nru 249/2014 tat-13 ta' Novembru 2014
                  2
               .
            
            
               (2)Din il-kooperazzjoni għandha tiġi estiża għan-Norveġja, bil-kondizzjonijiet previsti fil-Protokoll 31 tal-Ftehim ŻEE, li l-parteċipazzjoni tagħha għandha għalhekk tibda mill-1 ta’ Jannar 2014.
            
            
               (3)Il-Protokoll 31 tal-Ftehim ŻEE għandu għalhekk jiġi emendat sabiex din il-kooperazzjoni estiża tkun tista’ tibda sseħħ mill-1 ta’ Jannar 2014.
            
            
               ADOTTA DIN ID-DEĊIŻJONI:
            
            
               Artikolu 1
            
            
               Fl-Artikolu 1(8d)(e) tal-Protokoll 31 tal-Ftehim ŻEE, il-kliem “in-Norveġja u” huma mħassra.
            
            
               Artikolu 2
            
            
               Din id-Deċiżjoni tidħol fis-seħħ fil-jum wara l-aħħar notifika skont l-Artikolu 103(1) tal-Ftehim ŻEE?.
            
            
               
                  3Hija tapplika mill-1 ta' Jannar 2014.
            
            
               Artikolu 3
            
            
               Din id-Deċiżjoni tiġi ppubblikata fit-Taqsima taż-ŻEE u fis-Suppliment taż-ŻEE ta' Il-Ġurnal Uffiċjali tal-Unjoni Ewropea.
            
            
               Magħmul fi Brussell,
            
            
               
                     Għall-Kumitat Konġunt taż-ŻEE
               
               
                     Il-President
                     
                     
                     
                     Is-Segretarji
                     għall-Kumitat Konġunt taż-ŻEE
               
            
         
         
            
                  
                     (1)
                  ĠU L 122, 22.4.2014, p. 44.
               
               
                  
                     (2)
                  ĠU L [għadu ma ġiex ippubblikat].
               
               
                  
                     (3)
                  [L-ebda rekwiżiti kostituzzjonali ma huma indikati.] [Rekwiżiti kostituzzjonali indikati.]